Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Turkki ja Israel ilmoittanevat väliensä normalisoimissopimuksesta, -
joka päättää 6-vuotisen diplomaattisen kriisin.
Eurooppa-neuvoston puheenjohtaja Tusk lupaili EU:lta -
ennennäkemätöntä tukipakettia Israelille ja palestiinalaisille, -
jos nämä hyväksyvät Ranskan aloitteen.
Autopommi-iskussa kuoli eilen 6 jordanialaisrajavartijaa.
Jordania sulki nyt Syyrian-vastaisen rajansa -
pakolaisvirtojen pysäyttämiseksi.
Turkin ja Israelin odotetaan ilmoittavan ensi viikolla -
maiden välisten suhteiden normalisoimissopimuksesta, -
joka päättää 6-vuotisen diplomaattisen kriisin.
Neuvotteluista tietoinen turkkilaislähde kertoi TV7:lle, -
että osapuolet julkistanevat sopimuksen 26.6.
Useiden kuukausien neuvottelujen tuloksena Israel päätyi kompromissiin-
Gazan saarron osittaisesta purkamisesta.
Israelin ja Nato-maa Turkin aiemmat strategiset suhteet huononivat -
huomattavasti joidenkin provoka- tiivisten tapausten seurauksena.
Merkittävin näistä -
oli Gazan merisaarron rikkomista yrittänyt turkkilaisaktivistien laivue.
Israelin laivaston sotilaat pysäyttivät aluksen, -
minkä yhteydessä 10 turkkilais- aktivistia kuoli ja useita loukkaantui.
Israel pyysi anteeksi tapausta ja lupasi maksaa korvauksia uhrien omaisille -
USA:n presidentti Obaman toimiessa välikätenä.
Neuvottelut suhteiden palauttamiseksi käynnistyivät sen jälkeen.
Sopimuksen yksityiskohtia ei ole vielä julkistettu, mutta Israelin odotetaan -
sopimuksen myötä helpottavan huomattavasti Gazan saartoa.
Neuvotteluja ovat hoitaneet -
Turkin ulkoministeriön edustaja Sinirlioglu -
ja Israelin Turkin-suhteiden edustaja Ciechanover.
Heidän on määrä tavata viimeisen kerran sunnuntaina, -
jolloin sovitaan sopimuksen solmimisajankohdasta ensi kuussa.
Sen jälkeen molempien maiden suurlähettiläiden -
odotetaan palaavan lähetystöihinsä ja suhteiden normalisoituvan.
EU antoi tällä viikolla tukensa Ranskan rauhanaloitteelle.
Israel puolestaan hylkäsi päätöksen heti.
Presidentti Rivlin tapasi nyt Brysselissä -
Eurooppa-neuvoston puheenjohtajan Tuskin.
Tusk lupaili EU:lta ennennäkemätöntä tukipakettia -
Israelille ja palestiinalaisille, jos nämä hyväksyvät Ranskan aloitteen.
EU:n ensisijainen tavoite on kestävä rauha alueelle. Teemme yhteistyötä -
molempien osapuolten ja Lähi-idän kvartetin kumppaneiden kanssa -
kahden valtion ratkaisun edistämiseksi.
EU on valmis tukemaan rauhansopimusta -
antamalla ennennäkemättömän yhteistyö- ja tukipaketin -
sekä Israelille että tulevalle Palestiinan valtiolle.
Donald Tuskin kommenttia mahdol- lisesta taloudellisesta tukipaketista -
edelsi EU:n tällä viikolla antama lausunto.
Siinä EU:n ulkoministerit liittivät Ranskan aloitteen -
tarjoukseen, jonka EU antoi joulukuussa 2013.
EU lupasi tuolloin korottaa Israelin-suhteitaan -
erityiskumppanuuden tasolle -
vastineeksi rauhansopimuksesta palestiinalaisten kanssa.
EU:n tarjous kattaa taloudellisia ja poliittisia kannustimia -
neuvottelujen vastineeksi.
Presidentti Rivlin matkusti maanantaina Brysseliin -
ensimmäiselle valtiovierailulleen EU:hun Israelin presidentin roolissa.
Hän toisti Israelin haluavan rauhaa ja korosti, -
että rauhan edistäminen Lähi-idässä on Israelin kannalta elintärkeää.
Rivlinin ja Tuskin keskustelujen pääaihe -
oli Israelin―palestiinalaisten neuvottelujen jatkumisen tärkeys.
Lisäksi he keskustelivat Syyrian ja Libanonin tilanteista -
sekä Isisin innoittamista terroriteoista maailmalla.
Presidentti Rivlin tarjosi apua EU:lle terrorisminvastaiseen taisteluun.
EU:n ja Israelin kumppanuus on luja.
Meillä on monia yhteisiä arvoja. Teemme yhteistyötä useilla eri aloilla.
Olemme yhdessä rakentaneet pitkälle kehittyneet suhteet.
Pidän lisäksi tervetulleena Israelin tarjousta -
syventää yhteistyötämme terrorisminvastaisella saralla, -
samoin sitä koskevan dialogimme jatkamista myöhemmin tänä vuonna.
Presidentti Rivlinin Brysselin-vierailua varjosti turvallisuusuhka.
Viranomaiset pidättivät Brysselin keskustan tuntumassa miehen, -
jolla epäiltiin olevan pommivyö. Belgia on pitänyt yllä korkeaa valmiustasoa -
maaliskuisista terrori-iskuista lähtien. Iskuissa kuoli 32 siviiliä.
Presidentti Rivlinin delegaation antamassa lausunnossa kerrottiin, -
että presidentin ryhmä oli epäillyn henkilön pidätyksen aikaan -
hotellissa Antwerpenissä. Heille myös tiedotettiin tapahtumista.
Israelilaisviranomaiset ovat huolissaan raportista, -
jonka Lähi-idän rauhankvartetin on määrä julkaista.
Kvartettiin kuuluvat Yhdysvallat, Venäjä, EU ja YK.
Viranomaiset huomauttivat, -
että pääministeri Netanjahu, joka toimii myös ulkoministerinä, -
yrittää tehdä viime hetken ponnisteluja raportin lieventämiseksi.
Sen kerrotaan sisältävän rajua kritiik- kiä Israelia ja sen politiikkaa kohtaan.
Raportti laittanee Israelin tukalaan ja vaikeaan asemaan kansainvälisesti.
Israel on myös huolestunut, että raportti on lähinnä alkuvaiheen askel -
kohti mittavampia toimia YK:n turvallisuusneuvoston taholta.
Pääministeri Netanjahun on määrä matkustaa sunnuntaina Roomaan, -
jossa hän tapaa USA:n ulkoministeri Kerryn -
ja EU:n ulkopolitiikan edustajan Mogherinin.
Tapaamisten tavoitteena -
on muun muassa lieventää raportin johtopäätöksiä Israelista.
Sitten Israelin itänaapuriin: Jordanian viestintäministeri ilmoitti, -
että Jordania sulkee Syyrian-vastaisen raja-alueensa -
eilisen autopommi-iskun jälkeen. Iskussa kuoli 6 Jordanian rajavartijaa.
Ryhdymme välittömästi erityistoimenpiteisiin.
Ensimmäiseksi suljemme raja-alueen, jossa tämänaamuinen isku tapahtui.
Luokittelemme alueen suljetuksi sotilasalueeksi.
Emme myöskään aio -
rakentaa uusia tai laajentaa olemassa olevia pakolaisleirejä.
Pyydämme kansainväliseltä yhteisöltä ymmärrystä -
näitä suvereeneja toimiamme kohtaan. Meidän on toimittava näin -
turvallisuuden ja vakauden säilyttämiseksi.
Kaikki maat voivat joutua tällaisten iskujen kohteeksi.
Kyseinen alue on hyvin kapea.
Terroristi, hyökkääjä, hyödynsi tuota kapeaa humanitaarista väylää, -
jota käytetään humanitaarisen avun viemiseksi -
rajan toisella puolella oleville ihmisille.
Juuri tuota paikkaa hän hyödynsi -
ajaakseen lujaa sotilaidemme luo ja räjäyttääkseen autonsa.
Toimenpide merkitsee -
syyrialaispakolaisten viimeisen sisääntuloväylän sulkemista.
Alue on demilitarisoitua vyöhykettä, josta ei pääse Jordanian puolelle -
mutta jossa avustusjärjestöt voivat antaa apua pakolaisille.
Syyrian puolella rajaa oleva epävirallinen leiri on kasvanut niin, -
että siellä asuu nykyään kymmeniä- tuhansia syyrialaispakolaisia.
Turvallisuusviranomaisia huolestuttaa, että islamistijärjestöt, -
Isis mukaan lukien, soluttautuvat pakolaisvirtojen seassa Jordaniaan.
Jordanian kuningas Abdullahin lausunnossa sanottiin: -
"Jokainen, joka yrittää vahingoittaa Jordanian turvallisuutta -
ja yhtenäisyyttä saa vastaansa rautanyrkin." Armeija vannoi -
jatkavansa taisteluaan terroristeja ja näiden "mielenpimeyttä" vastaan.
Vaikka isku tehtiin Syyriasta Isisin hallussa olevalta alueelta, -
mikään ryhmä ei ole ottanut terrori-iskua vastuulleen.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, huomiseen!
Suomennos: Sirpa Bågman